|  |  |  |  |  |  |
| --- | --- | --- | --- | --- | --- |
| cali | | |  |  | |
| «Της λίμνης το νερό, της θάλασσας το αλάτι… λιμνοθάλασσας παλάτι!»/  Κέντρο Περιβαλλοντικής Εκπαίδευσης Μεσολογγίου / Όλγα Γιαννακογεώργου | | |  | Θεματική: Φροντίζω το Περιβάλλον- Περιβάλλον  Υποθεματική: -Αειφόρος Ανάπτυξη  Απευθύνεται σε μαθητές/μαθήτριες:  Νηπιαγωγείου  Δημοτικού  Διάρκεια στο τετράμηνο:  Πέντε (5) Εργαστήρια / έως 5 ώρες | |
|  | | |  |  | |
| **Περιγραφή (50-100 λέξεις)** Μέσα από τη γνωριμία με τη λιμνοθάλασσα Μεσολογγίου επιδιώκεται να αναδειχθούν και να διερευνηθούν οι σχέσεις ανθρώπου – περιβάλλοντος και η εξέλιξη των σχέσεων αυτών στο χρόνο. Το πρόγραμμα είναι δομημένο ώστε να ενεργοποιήσει μία εκπαιδευτική πράξη που εδράζεται στις αρχές της βιωματικής διδασκαλίας, θέλοντας να προκαλέσει και να κρατήσει αμείωτο το ενδιαφέρον των μαθητών, να εγείρει την ενεργό συμμετοχή τους, να ανταποκριθεί στις ανάγκες τους και να καλλιεργήσει τη δημιουργικότητα, την ενσυναίσθηση και την εμπλοκή τους στα ζητήματα της κοινωνίας και της προστασίας του περιβάλλοντος. Κομβικό σημείο του προγράμματος είναι η ανάδειξη των αξιών και η ηθική αγωγή των μαθητών, καθώς θεωρούνται καθοριστικής σημασίας στην αντιμετώπιση των περιβαλλοντικών προβλημάτων και τη διατήρηση της ζωής στον πλανήτη. **Στοχευόμενες δεξιότητες** **Δεξιότητες Μάθησης**  Δημιουργικότητα (Creativity)  Επικοινωνία (Communication)  Κριτική σκέψη (Critical thinking)  Συνεργασία (Collaboration)  **Δεξιότητες Ζωής**  Ενσυναίσθηση και ευαισθησία  Υπευθυνότητα  Πρωτοβουλία  Οργανωτική ικανότητα  Προσαρμοστικότητα  **ΜΙΤ: Δεξιότητες της τεχνολογίας και της επιστήμης**  Τεχνολογικός γραμματισμός  **Δεξιότητες του νου**  Επίλυση προβλημάτων  Κατασκευές **Δραστηριότητες** **1ο ΕΡΓΑΣΤΗΡΙΟ**: **«Δημιουργική ανάγνωση»**(Χρονική διάρκεια: 45-50΄).  Σενάριο: Αντικείμενο του εργαστηρίου είναι η αξιοποίηση του παραμυθιού για τη λιμνοθάλασσα ως μέσο μάθησης. Το εργαστήριο αποτελεί ουσιαστικά μία πρόταση διδακτικής πράξης και εκπαιδευτικής διαδικασίας, που ενεργοποιεί βιωματικές, αξιακές και συναισθηματικές παραμέτρους, θέλει να προκαλέσει και να κρατήσει αμείωτο το ενδιαφέρον των μαθητών, να εγείρει την ενεργό συμμετοχή τους, να ανταποκριθεί στις ανάγκες τους και να καλλιεργήσει τη δημιουργικότητα, τη συντροφικότητα και την εμπλοκή τους στα ζητήματα της κοινωνίας.  Βασική δραστηριότητα: Αφήγηση με δυναμικό τρόπο, αξιοποιώντας α) την **τεχνική των ερωτήσεων «ανοιχτού» τύπου** («αποκλίνουσες» ερωτήσεις που απευθύνονται σε όλους τους μαθητές και ενθαρρύνουν την αυθεντική, αυθόρμητη προσωπική γνώμη του μαθητή, την απλή παρόρμηση), β) **Powerpoint** με το οποίο δίνεται η δυνατότητα οπτικοποίησης του περιεχομένου του παραμυθιού μέσα από ρεαλιστικές εικόνες, γ) **βίντεο** με θέμα την ορνιθοπανίδα της λιμνοθάλασσας και δ) το ίδιο **το παραμύθι** που είναι εικονογραφημένο με ζωγραφικούς πίνακες και τεχνοτροπία κοντά στις ηλικιακές βαθμίδες που απευθύνεται το εκπαιδευτικό πρόγραμμα.  Οι μαθητές συμμετέχουν απαντώντας στις ερωτήσεις και δραματοποιούν «παγωμένες» εικόνες της λιμνοθάλασσας και σκηνές με διαλόγους του παραμυθιού ή δικούς τους.  Διαβάθμιση τάξεων: υπάρχουν διαφοροποιημένες δραστηριότητες και φύλλα εργασίας ανά ηλικιακή βαθμίδα (Νηπιαγωγείο-Δημοτικό), με σχετική επισήμανση σε κάθε δραστηριότητα και φύλλο εργασίας.  **2ο ΕΡΓΑΣΤΗΡΙΟ: «Λιμνοθάλασσα, η ποικιλόμορφη»**  (Χρονική διάρκεια:45-50΄).  Σενάριο: Η λιμνοθάλασσα και η ποικιλία ζωής που υποστηρίζει (βιοποικιλότητα) προσφέρουν πολλά στον άνθρωπο. Έχουν ζωτική σημασία για την ευημερία του. Του παρέχουν υπηρεσίες που στηρίζουν τις οικονομία και τις κοινωνίες μας. Ταυτόχρονα έχει συμβάλει στην πολιτισμική εξέλιξη των κοινωνιών, προσφέροντας αισθητική, πνευματική και πολιτισμική ανάπτυξη.  Οι μαθητές συμπληρώνουν φύλλα εργασίας, γίνονται ζωγράφοι, ηθοποιοί, ποιητές ή παραδοσιακοί τεχνίτες της λιμνοθάλασσας.  Διαβάθμιση τάξεων: υπάρχουν διαφοροποιημένες δραστηριότητες και φύλλα εργασίας ανά ηλικιακή βαθμίδα (Νηπιαγωγείο-Δημοτικό), με σχετική επισήμανση σε κάθε δραστηριότητα και φύλλο εργασίας.  **3ο ΕΡΓΑΣΤΗΡΙΟ: «Προσαρμογή: η συνταγή της επιβίωσης»**  (Χρονική διάρκεια: 35-40΄).  Σενάριο: Αντικείμενο του εργαστηρίου είναι η ανάδειξη των διαφορετικών μορφολογικών χαρακτηριστικών των πουλιών της λιμνοθάλασσας και των προσαρμογών τους στους περιβαλλοντικούς παράγοντες της λιμνοθάλασσας, καθώς και η ανάδειξη των διαφορετικών ειδών της ορνιθοπανίδας που υποστηρίζει η λιμνοθάλασσα. Όσο καλύτερα προσαρμοσμένοι είναι οι οργανισμοί στο περιβάλλον τους, τόσο καλύτερα επιβιώνουν και τόσο περισσότερους και καλύτερα προσαρμοσμένους απογόνους δημιουργούν. Επιβιώνει ο προσαρμοσμένος και όχι απαραίτητα ο πιο γρήγορος ή ο πιο έξυπνος ή ο πιο δυνατός. Και μην ξεχνάμε πως η επιβίωση είναι ο σκοπός!  Οι μαθητές μελετούν καρτέλες-κλείδες της ορνιθοπανίδας, «διαβάζουν» τα μορφολογικά χαρακτηριστικά των πουλιών και αποκωδικοποιούν τις λειτουργίες τους στο φυσικό περιβάλλον, συμπληρώνουν φύλλα εργασίας.  Διαβάθμιση τάξεων: υπάρχουν διαφοροποιημένες δραστηριότητες και φύλλα εργασίας ανά ηλικιακή βαθμίδα (Νηπιαγωγείο-Δημοτικό), με σχετική επισήμανση σε κάθε δραστηριότητα και φύλλο εργασίας.  **4ο ΕΡΓΑΣΤΗΡΙΟ:** «**Ένα πρόβλημα-πολλές λύσεις»** (Χρονική διάρκεια:45-50΄).  Σενάριο: Η λιμνοθάλασσα ασφυκτιά από το πλήθος και το μέγεθος των προβλημάτων που την υποβαθμίζουν, υπονομεύοντας τη ζωή όλων των οργανισμών που στηρίζουν τη ζωή στον πλανήτη – ανθρώπινων και μη ανθρώπινων – καθώς τα περιβαλλοντικά προβλήματα δεν είναι μόνο τοπικά αλλά έχουν επιπτώσεις παγκόσμια.  Οι μαθητές συμπληρώνουν φύλλα εργασίας, εξασκώντας ικανότητες και δεξιότητες με σκοπό την αναζήτηση και παραγωγή πολλαπλών εναλλακτικών λύσεων στη διαχείριση των περιβαλλοντικών προβλημάτων.  Διαβάθμιση τάξεων: υπάρχουν διαφοροποιημένες δραστηριότητες και φύλλα εργασίας ανά ηλικιακή βαθμίδα (Νηπιαγωγείο-Δημοτικό), με σχετική επισήμανση σε κάθε δραστηριότητα και φύλλο εργασίας.  **5ο ΕΡΓΑΣΤΗΡΙΟ: «Ζωή χτισμένη με αξίες»**(Χρονική διάρκεια: 35-40΄).  Σενάριο: Αντικείμενο του εργαστηρίου αποτελεί το θέμα των σχέσεων του ανθρώπου με τα «άλλα», μη ανθρώπινα πλάσματα του πλανήτη καθώς και το ζήτημα των αξιών, που αν υιοθετούνταν από τις σύγχρονες κοινωνίες θα μπορούσαν να συμβάλουν στη διαμόρφωση περιβαλλοντικά υπεύθυνων και ενεργών πολιτών, ικανών να διαχειριστούν και να ξεπεράσουν την περιβαλλοντική κρίση.  Οι μαθητές συμπληρώνουν φύλλα εργασίας, γίνονται συγγραφείς και δίνουν την προσωπική τους εκδοχή στα κρίσιμα σημεία της ιστορίας του παραμυθιού (δημιουργική γραφή), γίνονται ερευνητές και ταξινομούν δεδομένα του περιβάλλοντος, περνούν εικονογραφημένες δοκιμασίες και «φορούν» τη μάσκα της χαράς ή της λύπης ανάλογα με το τι βλέπουν κάθε φορά στη λιμνοθάλασσα.  Διαβάθμιση τάξεων: υπάρχουν διαφοροποιημένες δραστηριότητες και φύλλα εργασίας ανά ηλικιακή βαθμίδα (Νηπιαγωγείο-Δημοτικό), με σχετική επισήμανση σε κάθε δραστηριότητα και φύλλο εργασίας. **Προσαρμογές για εμποδιζόμενους μαθητές** Κάθε εργαστήριο έχει διαβαθμισμένης δυσκολίας δραστηριότητες και ποικιλία τρόπων αξιολόγησης του εκπαιδευτικού προγράμματος, ώστε να μπορεί να υποστηριχθεί από το σύνολο των μαθητών, κάνοντας επιλογή ο εκπαιδευτικός ανάλογα σε κάθε περίπτωση. Ιδανικά, προτείνεται η εργασία σε ομάδες (ομαδοσυνεργατική μέθοδος) εφόσον υπάρχει η δυνατότητα, ώστε να καλυφθούν ανάγκες εμποδιζόμενων μαθητών.  Τα φύλλα εργασίας και οι δραστηριότητες μπορούν να λειτουργήσουν ως βασική ιδέα για την προσαρμογή τους από τον εκπαιδευτικό της τάξης. **Επέκταση** Το πρόγραμμα, καθώς και τα εργαστήρια με τις προτεινόμενες δραστηριότητες, μπορούν να ενταχθούν στις δράσεις που υλοποιούνται στο σχολείο στο πλαίσιο του εορτασμού της παγκόσμιας ημέρας υγροτόπων ή της παγκόσμιας ημέρας βιοποικιλότητας, νερού ή περιβάλλοντος.  Η δραματοποίηση του παραμυθιού θα μπορούσε να αποτελέσει την εορτή κλεισίματος μιας σχολικής χρονιάς. **Αξιολόγηση** Η αξιολόγηση του προγράμματος γίνεται με ποικίλους τρόπους, σε όλη τη διάρκεια του προγράμματος.   * Συμμετοχή των μαθητών στη δημιουργική ανάγνωση του παραμυθιού (χωρίς παραδοτέο) * Συμπλήρωση φύλλων εργασίας διαβαθμισμένης δυσκολίας (παραδοτέο/μετρήσιμο) * Φύλλο αξιολόγησης εκπαιδευτικού/ερωτηματολόγιο (παραδοτέο/μετρήσιμο) |  | | | **Σύνδεση με το Π.Σ:** Γνωστική περιοχή ενδεικτικά:  Μελέτη Περιβάλλοντος. (για παράδειγμα: Β΄ Δημοτικού, Ενότητα 6.6, σελ. 64-67. Στη συγκεκριμένη διδακτική ενότητα προσεγγίζονται έννοιες που διαπραγματεύεται και το εκπαιδευτικό πρόγραμμα του ΚΠΕ όπως: τα ζώα προσαρμόζονται στο περιβάλλον, τα αποδημητικά πουλιά, απειλούμενα είδη, προβλήματα των ζώων, τα ζώα έχουν... ιδιαίτερα χαρίσματα « τα πόδια των πουλιών που ζουν στο νερό, όπως η πάπια, θυμίζουν κουπιά», ζώα όπως ο αετός, βλέπουν πολύ καλά, για να εντοπίζουν την τροφή τους κλπ.  Γλώσσα (για παράδειγμα: ΣΤ’ τάξης, Ενότητα Ι «Ο φίλος μας το Περιβάλλον», Ενότητα 4 «Τα ζώα που ζουν κοντά μας»). **Εκτυπώσιμο Υλικό**  * Παραμύθι * Εκπαιδευτικό υλικό * Πρόσθετο εκπαιδευτικό υλικό εργαστηρίων * Φύλλα εργασίας * Κάρτες * Φύλλο Αξιολόγησης για τον εκπαιδευτικό  **Απαραίτητοι Σύνδεσμοι** Ενδεικτικά:   * <http://kpemesol.sch.gr/index.php/oi-draseis/ekpaideftiko-yliko/tis-limnis-to-nero-tis-thalassas-to-alati-limnothalassas-palati> * (http://ebooks.edu.gr/modules/ebook/show.php/DSGYM-A103/517/3363,13562/) * <http://www.env-edu.gr/Chapters.aspx?id=152> * <https://slideplayer.gr/slide/12383565/> * <https://introduction-zoology.weebly.com/uploads/2/2/1/5/22154302/lab05._chicken_anatomy.pdf>  **Οπτικοακουστικό υλικό****Powerpoint****Βίντεο** για την ορνιθοπανίδα της λιμνοθάλασσας του ΚΠΕ Μεσολογγίου**Διαδραστικό υλικό**  * Πάζλ (υπό διαμόρφωση) * Καρτέλες  **Υποστήριξη εκπαιδευτικού**  * Ανάρτηση παραμυθιού * Ανάρτηση εκπαιδευτικού υλικού για τον εκπαιδευτικό, όπου αναλυτικά παρέχονται τόσο το πληροφοριακό υλικό για την κάλυψη γνωστικών περιοχών του προγράμματος, όσο και η διδακτική μεθοδολογία για την υλοποίηση του προγράμματος. * Ανάρτηση εντύπου με τα εργαστήρια και τις εκπαιδευτικές δραστηριότητες και τα φύλλα εργασίας ανά εργαστήριο, όπου περιγράφονται σκοποί, στόχοι, χρονική διάρκεια, εκπαιδευτικά μέσα, στάδια εφαρμογής και περιλαμβάνεται επιπλέον εκπαιδευτικό υλικό όπου έχει κριθεί απαραίτητο καθώς και καρτέλες υλικού και χρήσιμοι σύνδεσμοι.  Ανάρτηση **Powerpoint**  * Ανάρτηση βίντεο με την ορνιθοπανίδα.   **Επιμόρφωση**   * Φυσική παρουσία. * Ανάρτηση στην ιστοσελίδα του ΚΠΕ Μεσολογγίου. |